# פרק שני

# דף יז עמוד א

...

### משנה: הקורא את המגילה למפרע

|  |  |
| --- | --- |
| /משנה/.  הקורא את המגילה למפרע [=לא לפי סדר הפסוקים] - לא יצא.  קראה על פה, קראה תרגום בכל לשון - לא יצא.  אבל קורין אותה ללועזות בלעז.  והלועז ששמע אשורית יצא.  קראה סירוגין [=בהפסקות], ומתנמנם - יצא.  היה כותבה, דורשה, ומגיהה, אם כוון לבו יצא, ואם לאו לא יצא.  היתה כתובה בסם ובסיקרא ובקומוס ובקנקנתום, על הנייר ועל הדפתרא - לא יצא, עד שתהא כתובה אשורית, על הספר [=קלף], ובדיו. | משנה.  הקורא,  **ללועזות** - כל שאינו לשון הקודש נקרא לעז, ולקמן פריך: והא אמרת קראה בכל לשון לא יצא.  **סירוגין** - בגמרא מפרש קורא מעט ופוסק, (ושוהה) +מסורת הש"ס: וקורא מעט+ וחוזר ופוסק.  היה כותבה או דורשה - ומתוך כך קוראה, אם כוון לבו - יצא.  דיפתרא ונייר - מפרש בגמרא.  **על הספר** - קלף. |

### מקור שקריאת מגילה למפרע פסולה

|  |  |
| --- | --- |
| גמרא.  מנא הני מילי? [=שאם קרא למפרע לא יצא]  אמר רבא: דאמר קרא [=אסתר פרק ט פסוק כז: קִיְּמוּ וקבל וְקִבְּלוּ הַיְּהוּדִים עֲלֵיהֶם וְעַל זַרְעָם וְעַל כָּל הַנִּלְוִים עֲלֵיהֶם וְלֹא יַעֲבוֹר לִהְיוֹת עֹשִׂים אֵת שְׁנֵי הַיָּמִים הָאֵלֶּה] כִּכְתָבָם וְכִזְמַנָּם [=בְּכָל שָׁנָה וְשָׁנָה] -מה זמנם למפרע לא [=יום טו אינו יכול לבוא לפני יד] - אף כתבם למפרע לא.  מידי קריאה כתיבה הכא? עשייה כתיבה, דכתיב "להיות עשים את שני הימים"!  אלא מהכא: דכתיב "והימים האלה נזכרים ונעשים" - איתקש זכירה לעשייה, מה עשייה למפרע לא - אף זכירה למפרע לא. | גמרא.  מנהני מילי - דלמפרע לא יצא.  מה זמנם למפרע לא - דאי אפשר שיהא חמשה עשר קודם לארבעה עשר. |
| תנא: וכן בהלל, וכן בקריאת שמע, ובתפלה. |  |

### מקור שהלל למפרע פסול

|  |  |
| --- | --- |
| הלל מנלן?  רבה אמר: דכתיב ממזרח שמש עד מבואו. [=כמו ששקיעת השמש וזריחתה לא מתהפכים].  רב יוסף אמר: זה היום עשה ה', [=כסדר היום שאינו משתנה בשעותיו].  רב אויא אמר: יהי שם ה' מברך, [=כהוויתו].  ורב נחמן בר יצחק, ואיתימא רב אחא בר יעקב, אמר מהכא: מעתה ועד עולם. | ממזרח שמש עד מבואו - כשם ששקיעת וזריחת החמה לא יהפכו, כך מהולל שם ה', ולא למפרע.  זה היום - כסדר היום, שאינו משתנה בשעותיו להיפך, כך למפרע לא.  יהי שם ה' מבורך - כהוייתו, יהא הלול השם וברכתו כסדרו. |

### מקור שק"ש למפרע פסול

|  |  |
| --- | --- |
| קריאת שמע - דתניא: קריאת שמע ככתבה, דברי רבי.  וחכמים אומרים: בכל לשון.  מאי טעמא דרבי? אמר קרא: | ככתבה - בלשון הקודש, ולא בלשון אחר. |

# דף יז עמוד ב

|  |  |
| --- | --- |
| והיו - בהויתן יהו.  ורבנן מאי טעמייהו?  אמר קרא שמע - בכל לשון שאתה שומע. | והיו הדברים האלה בהוייתן - בלשון הקודש. |
| ורבי נמי, הא כתיב שמע!  ההוא מיבעי ליה: השמע לאזניך מה שאתה מוציא מפיך.  ורבנן סברי כמאן דאמר: הקורא את שמע ולא השמיע לאזנו - יצא.  ורבנן נמי, הכתיב והיו?  ההוא מיבעי ליה שלא יקרא למפרע. [=וזו תשובה לשאלה לעיל: מהיכן יודעים שק"ש למפרע לא יצא].  ורבי, שלא יקרא למפרע מנא ליה?  מדברים הדברים.  ורבנן - דברים הדברים לא משמע להו. | שלא יקרא למפרע - אלמא: קריאת שמע למפרע לא, ומהכא יליף תנא דלעיל טעמא. |

### האם כל התורה נאמרה בכל לשון

|  |  |
| --- | --- |
| לימא קסבר רבי כל התורה כולה בכל לשון נאמרה [=מותר לקרותה], דאי סלקא דעתך בלשון הקודש נאמרה, למה לי למכתב "והיו" [=שדורשים שדווקא בלשון הקודש]?  אצטריך, סלקא דעתך שמע כרבנן [=שדרשו מהמילה "שמע" בכל לשון שאתה שומע] - כתב רחמנא והיו. | בכל לשון נאמרה - לקרותה בכל לשון, ולכן איצטריך בקריאת שמע והיו.  איצטריך - והיו דלא תימא: שמע בכל לשון שאתה שומע כרבנן. |
| לימא קסברי רבנן כל התורה בלשון הקודש נאמרה, דאי סלקא דעתך בכל לשון נאמרה - למה לי למכתב שמע?  איצטריך, סלקא דעתך אמינא והיו כרבי - כתב רחמנא שמע. |  |

### מקור שתפלה פסולה למפרע

|  |  |
| --- | --- |
| תפלה מנא לן [=שפסולה למפרע]?  דתניא: שמעון הפקולי הסדיר שמונה עשרה ברכות לפני רבן גמליאל על הסדר ביבנה.  אמר רבי יוחנן, ואמרי לה במתניתא תנא: מאה ועשרים זקנים ובהם כמה נביאים תיקנו שמונה עשרה ברכות על הסדר. | על הסדר - כמשפט המקראות, וכדיליף לקמן.  הפקולי - יש אומרים שמשתכר בצמר גפן, שנקרא פקולא. |
| תנו רבנן:  מנין שאומרים אבות?  שנאמר: הבו לה' בני אלים [=והאבות הם אילי הארץ],  ומנין שאומרים גבורות?  שנאמר: הבו לה' כבוד ועז [=גבורה],  ומנין שאומרים קדושות?  שנאמר: הבו לה' כבוד שמו השתחוו לה' בהדרת קדש. | הבו לה' - הזכירו לפניו את אילי הארץ.  הבו לה' כבוד שמו - סיפיה דקרא בהדרת קודש. |
| ומה ראו לומר בינה אחר קדושה? שנאמר: "והקדישו את קדוש יעקב ואת אלהי ישראל יעריצו", וסמיך ליה "וידעו תעי רוח בינה". |  |
| ומה ראו לומר תשובה אחר בינה? דכתיב: ולבבו יבין [=בינה] ושב [=תשובה] ורפא לו. |  |
| אי הכי לימא רפואה בתרה דתשובה?  לא סלקא דעתך, דכתיב: וישב אל ה' וירחמהו ואל אלהינו כי ירבה לסלוח. [=משמע שסליחה אחרי תשובה].  ומאי חזית דסמכת אהא, סמוך אהא?  כתב קרא אחרינא: "הסלח לכל עונכי הרפא לכל תחלואיכי הגואל משחת חייכי". [=משמע שרפואה אחרי הסליחה].  למימרא דגאולה ורפואה בתר סליחה היא? והכתיב "ושב ורפא לו"?  ההוא - לאו רפואה דתחלואים היא, אלא רפואה דסליחה היא. |  |
| ומה ראו לומר גאולה בשביעית? [=ולא רפואה אחר סליחה].  אמר רבא: מתוך שעתידין ליגאל בשביעית, לפיכך קבעוה בשביעית.  והאמר מר: בששית - קולות, בשביעית - מלחמות, במוצאי שביעית בן דוד בא?  מלחמה נמי אתחלתא דגאולה היא. | ומה ראו לומר גאולה בשביעית - ולא רפואה אחר סליחה, כדכתיב קרא הסולח לכל עוניכי הרופא לכל תחלואיכי.  מתוך שעתידין ליגאל בשביעית - שבוע שבן דוד בא בו חלוק משאר שנים, כדאמרינן בפרק חלק (צז, א): שנה ראשונה רעב ולא רעב כו', עד ובשביעית מלחמות, ובמוצאי שביעית בן דוד בא.  אתחלתא דגאולה היא - ואף על גב דהאי גאולה לאו גאולה דגלות היא, אלא שיגאלנו מן הצרות הבאות עלינו תמיד, דהא ברכת קיבוץ ובנין ירושלים וצמח דוד יש לכל אחת ואחת ברכה לעצמה לבד מגאולה זו? אפילו הכי, כיון דשם גאולה עלה - קבעוה בשביעית. |
| ומה ראו לומר רפואה בשמינית?  אמר רבי אחא: מתוך שנתנה מילה בשמינית, שצריכה רפואה, לפיכך קבעוה בשמינית. |  |
| ומה ראו לומר ברכת השנים בתשיעית?  אמר רבי אלכסנדרי: כנגד מפקיעי שערים, דכתיב: שבר זרוע רשע, ודוד כי אמרה - בתשיעית [=פרשה תשיעית בספר תהלים] אמרה. | שבור זרוע רשע - אלו המייקרין את התבואה ומפקיעין את השער, וממאי דבמפקיעי שערים כתיב - דכתיב בההיא פרשתא יארב במסתר כאריה בסוכו יארוב לחטוף עני וכי הליסטים אורב את העני והלא את העשיר הוא אורב אלא במפקיעי שערים הכתוב מדבר, שרוב דעתם לעניים הוא, וקא בעי דוד רחמי עלה דמילתא: שבור זרוע רשע ותן שובע בעולם, ובכך זרועו שבור, ורע תדרוש רשעו בל תמצא, וזה שהיה בדעתו להיות רשע, כשתדרוש רשעו לא תמצא עולה שלא הספיק לעשותה.  בפרשה תשיעית אמרה - ואם תאמר שמינית היא - אשרי ולמה רגשו גויים תרתי פרשתא היא. |
| ומה ראו לומר קיבוץ גליות לאחר ברכת השנים?  דכתיב: ואתם הרי ישראל ענפכם תתנו ופריכם תשאו לעמי ישראל כי קרבו לבוא. [=אלמא קיבוץ גלויות הוא בעת ברכת השנים]. | ופריכם תשאו לעמי ישראל כי קרבו לבא - אלמא: קיבוץ גליות בעת ברכת השנים היא. |
| וכיון שנתקבצו גליות - נעשה דין ברשעים, שנאמר: ואשיבה ידי עליך ואצרף כבר סיגיך, וכתיב ואשיבה שפטיך כבראשנה.  וכיון שנעשה דין מן הרשעים - כלו המינים, וכולל זדים עמהם, שנאמר [=ישעיהו פרק א פסוק כח]: וְשֶׁבֶר פֹּשְׁעִים וְחַטָּאִים יַחְדָּו [=וְעֹזְבֵי יְקֹוָק] יִכְלוּ.  וכיון שכלו המינים - מתרוממת קרן צדיקים, דכתיב "וכל קרני רשעים אגדע תרוממנה קרנות צדיק", וכולל גירי הצדק עם הצדיקים, שנאמר מפני שיבה תקום והדרת פני זקן, וסמיך ליה וכי יגור אתכם גר.  והיכן מתרוממת קרנם - בירושלים, שנאמר: שאלו שלום ירושלים ישליו אהביך.  וכיון שנבנית ירושלים - בא דוד, שנאמר: | וכיון שנתקבצו גליות נעשה דין ברשעים - קודם שנתיישבו בירושלים, שנאמר ואסירה כל בדיליך ועל ידי כך ואשיבה שופטיך כבראשונה ויועציך כבתחלה כמו לשעבר, ציון במשפט תפדה ושביה בצדקה - לכן סמכם לקבוץ גליות, והשיבה שפטינו וצדקינו במשפט.  כלו המינים - תלמידי ישו הנוצרי לכך סמכו לה ברכת המינים, שנאמר עוזבי ה' - אלו המינים, ושבר פושעים - היינו זדים, כדאמר פשעים אלו המרדין (יומא לו, ב). |

# דף יח עמוד א

|  |  |
| --- | --- |
| אחר ישבו בני ישראל ובקשו את ה' אלהיהם ואת דוד מלכם.  וכיון שבא דוד - באתה תפלה [=ולכן אמורים "שומע תפילה"], שנאמר והביאותים אל הר קדשי ושמחתים בבית תפלתי.  וכיון שבאת תפלה - באת עבודה, שנאמר עולתיהם וזבחיהם לרצון על מזבחי.  וכיון שבאת עבודה - באתה תודה, שנאמר זבח תודה יכבדנני. | אחר ישובו בני ישראל - אחר ישובו לבית המקדש, ובקשו הקדוש ברוך הוא ואת דוד מלכם.  זובח תודה - אחר זביחה תן הודאה. |
| ומה ראו לומר ברכת כהנים אחר הודאה?  דכתיב: וישא אהרן את ידיו אל העם ויברכם וירד מעשת החטאת והעלה והשלמים.  אימא קודם עבודה!  לא סלקא דעתך, דכתיב וירד מעשת החטאת וגו'. מי כתיב לעשות מעשת כתיב [=משמע שכבר עשה קודם לכן את העבודה].  ולימרה אחר העבודה!  לא סלקא דעתך, דכתיב זבח תודה.  מאי חזית דסמכת אהאי, סמוך אהאי!  מסתברא, עבודה והודאה חדא מילתא היא. | וירד - מעשות החטאת והעולה וגו'.  חדא מילתא היא - אף הודאה עבודה של מקום הוא. |
| ומה ראו לומר שים שלום אחר ברכת כהנים?  דכתיב: ושמו את שמי על בני ישראל ואני אברכם. ברכה דהקדוש ברוך הוא - שלום, שנאמר ה' יברך את עמו בשלום. |  |
| וכי מאחר דמאה ועשרים זקנים, ומהם כמה נביאים, תקנו תפלה על הסדר, שמעון הפקולי מאי הסדיר?  שכחום וחזר וסדרום. |  |
| מכאן ואילך אסור לספר בשבחו של הקדוש ברוך הוא, דאמר רבי אלעזר: מאי דכתיב מי ימלל גבורות ה' ישמיע כל תהלתו, למי נאה למלל גבורות ה' - למי שיכול להשמיע כל תהלתו.  אמר רבה בר בר חנה אמר רבי יוחנן: המספר בשבחו של הקדוש ברוך הוא יותר מדאי - נעקר מן העולם, שנאמר [=איוב פרק לז פסוק כ]: הַיְסֻפַּר לוֹ כִּי אֲדַבֵּר אִם אָמַר אִישׁ כִּי יְבֻלָּע.  דרש רבי יהודה איש כפר גבוריא, ואמרי לה איש כפר גבור חיל: מאי דכתיב לך דמיה תהלה - סמא דכולה משתוקא.  כי אתא רב דימי אמר: אמרי במערבא: מלה - בסלע, משתוקא - בתרין. | אסור לספר - בקביעות ברכה.  למי שיכול - ואין מי שיכול לספר את כולו, לפיכך אין נראה לספר מדעתו אלא את מה שתקנו חכמים.  היסופר לו כי אדבר - הכי דריש ליה: היסופר שבחו כולו כי ארבה לו דברי שבח, אם אמר לעשות כך - כי יבולע.  סמא דכולה משתוקא - מבחר כל הסממנין היא השתיקה, שלא להרבות דברים, והיינו לך דומיה תהלה.  מלה בסלע משתוקא בתרין - אם תרצה לקנות הדבור בסלע, תקנה השתיקה בשתים. |

### מקור שקריאה צריכה להיות מתוך המגילה

|  |  |
| --- | --- |
| [=ציטוט המשנה:] קראה על פה [=...] לא יצא וכו'.  מנלן?  אמר רבא: אתיא זכירה זכירה, כתיב הכא "והימים האלה נזכרים", וכתיב התם "כתב זאת זכרון בספר", מה להלן בספר - אף כאן בספר.  וממאי דהאי זכירה קריאה היא? דלמא עיון בעלמא?  לא סלקא דעתך, (דכתיב) +מסורת הש"ס: [דתניא]+: זכור, יכול בלב? כשהוא אומר לא תשכח - הרי שכחת הלב אמור, הא מה אני מקיים זכור - בפה. |  |

### קראה תרגום

|  |  |
| --- | --- |
| [=ציטוט המשנה:] קראה תרגום לא יצא וכו'.  היכי דמי? אילימא דכתיבה מקרא וקרי לה תרגום - היינו על פה!  לא צריכא, דכתיבה תרגום וקרי לה תרגום. | קראה תרגום בכל לשון - זו ואין צריך לומר זו קתני. |

### קורין אותה ללועזות

|  |  |
| --- | --- |
| אבל קורין אותה ללועזות בלעז וכו'. והא אמרת קראה בכל לשון לא יצא!  רב ושמואל דאמרי תרוייהו: בלעז יווני.  היכי דמי? אילימא דכתיבה אשורית וקרי לה יוונית - היינו על פה!  אמר רבי אחא אמר רבי אלעזר: שכתובה בלעז יונית.  ואמר רבי אחא אמר רבי אלעזר: מנין שקראו הקדוש ברוך הוא ליעקב אל? שנאמר ויקרא לו אל אלהי ישראל. דאי סלקא דעתך למזבח קרא ליה יעקב אל - ויקרא לו יעקב מיבעי ליה, אלא ויקרא לו ליעקב אל, ומי קראו אל - אלהי ישראל. |  |
| מיתיבי [=על רב ושמואל שלעיל]: קראה גיפטית, עברית, עילמית, מדית, יוונית - לא יצא. [=מבואר שאפילו ביוונית לא יצא].  [=מתרצת הגמרא:] הא לא דמיא אלא להא: גיפטית לגיפטים. עברית לעברים, עילמית לעילמים, יוונית ליוונים - יצא. | מיתיבי - לרב ושמואל, דקתני הכא: יוונית לא יצא.  הא לא דמיא - תירוצא הוא.  גיפטית לגיפטים יצא - והכי נמי תנן במתניתין: ללועזות בלעז.  עברית - לשון עבר הנהר.  עילמית - לשון עילם. |
| אי הכי, רב ושמואל אמאי מוקמי לה למתניתין בלעז יוונית? לוקמה בכל לעז!  [אלא מתניתין כברייתא], וכי איתמר דרב ושמואל - בעלמא איתמר. רב ושמואל דאמרי תרוייהו: לעז יווני לכל כשר.  והא קתני יוונית ליוונים - אין, לכולי עלמא - לא!  אינהו דאמור כרבן שמעון בן גמליאל, דתנן, רבן שמעון בן גמליאל אומר: אף ספרים לא התירו שיכתבו אלא יוונית.  ולימרו [=רב ושמואל] הלכה כרבן שמעון בן גמליאל!  אי אמרי הלכה כרבן שמעון בן גמליאל הוה אמינא: הני מילי - שאר ספרים, אבל מגילה דכתיב בה "ככתבם" אימא לא - קמשמע לן. | מתניתין כברייתא - זו מיתוקמא, קראה בכל לשון, דקתני מתניתין לא יצא - כגון גיפטית למדיים, ומדית לגיפטים, אבל קורין אותו ללועזות בלעז איש כלשונו. |

### קריאה ללא הבנה

|  |  |
| --- | --- |
| [=ציטוט המשנה:] והלועז ששמע אשורית יצא וכו',  והא לא ידע מאי קאמרי?  מידי דהוה אנשים ועמי הארץ.  מתקיף לה רבינא: אטו אנן האחשתרנים בני הרמכים, מי ידעינן? אלא מצות קריאה ופרסומי ניסא - הכא נמי מצות קריאה ופרסומי ניסא | ופרסומי ניסא - אף על פי שאין יודעין מה ששומעין, שואלין את השומעין ואומרין מה היא הקרייה הזו, ואיך היה הנס, ומודיעין להן. |

### מלים שלמדו חכמים מהדיוטות

|  |  |
| --- | --- |
| קראה סירוגין יצא וכו'.  לא הוו ידעי רבנן מאי סירוגין, שמעוה לאמתא דבי רבי דקאמרה להו לרבנן דהוי עיילי פסקי פסקי לבי רבי: עד מתי אתם נכנסין סירוגין סירוגין! | לא הוו ידעי רבנן - תלמידי רבינו הקדוש. |
| לא הוו ידעי רבנן מאי חלוגלוגות, שמעוה לאמתא דבי רבי דאמרה ליה לההוא גברא דהוה קא מבדר פרפחיני, עד מתי אתה מפזר חלוגלוגך. | חלוגלוגות - מין ירק הוא, ושנוי בכמה מקומות במשנה ובברייתא.  פרפחיני - פיקקל"י בלעז +צמח הרגלה+. |
| לא הוו ידעי רבנן מאי סלסלה ותרוממך. שמעוה לאמתא דבי רבי דהוות אמרה לההוא גברא דהוה מהפך במזייה, אמרה ליה: עד מתי אתה מסלסל בשערך. | מסלסל בשערך - למדנו שהסלסול לשון חיפוש והיפוך. |
| לא הוו ידעי רבנן מאי השלך על ה' יהבך. אמר רבה בר בר חנה: זימנא חדא הוה אזילנא בהדי ההוא טייעא, וקא דרינא טונא, ואמר לי: שקול יהביך ושדי אגמלאי. |  |
| לא הוו ידעי רבנן מאי וטאטאתיה במטאטא השמד, שמעוה לאמתא דבי רבי דהוות אמרה לחברתה: שקולי טאטיתא וטאטי ביתא. | טאטיתא - אישקופ"א בלעז +מטאטא+. |

### מחלוקת בשהה כדי לגמור את כולה

|  |  |
| --- | --- |
| תנו רבנן: קראה סירוגין - יצא, |  |

# דף יח עמוד ב

|  |  |
| --- | --- |
| סירוסין [=שלא כסדר הפסוקים] - לא יצא.  רבי מונא אומר משום רבי יהודה: אף בסירוגין, אם שהה כדי לגמור את כולה - חוזר לראש.  אמר רב יוסף: הלכה כרבי מונא שאמר משום רבי יהודה.  אמר ליה אביי לרב יוסף: כדי לגמור את כולה, מהיכא דקאי לסיפא, או דלמא מרישא לסיפא?  אמר ליה: מרישא לסיפא, דאם כן נתת דבריך לשיעורין.  אמר רבי אבא אמר רבי ירמיה בר אבא אמר רב: הלכה כרבי מונא, ושמואל אמר: אין הלכה כרבי מונא.  בסורא מתנו הכי.  בפומבדיתא מתנו הכי: אמר רב כהנא אמר רב: הלכה כרבי מונא, ושמואל אמר: אין הלכה כרבי מונא.  רב ביבי מתני איפכא, רב אמר: אין הלכה כרבי מונא, ושמואל אמר: הלכה כרבי מונא.  אמר רב יוסף: נקוט דרב ביבי בידך, דשמואל הוא דחייש ליחידאה, דתנן: שומרת יבם שקידש אחיו את אחותה, משום רבי יהודה בן בתירה אמרו: אומרים לו המתן עד שיעשה אחיך הגדול מעשה. אמר שמואל: הלכה כרבי יהודה בן בתירה. | סירוסין - למפרע, כמו סרס את המקרא ודרשהו וכן יצא מחותך או מסורס (נדה כח, א).  דחייש ליחידאה - במקום שהיחיד מחמיר ורבים מקילין.  שומרת יבם - מצפה ליבמה, ומצוה בגדול ליבם, בא אחד מן האחין וקידש את אחותה של יבמה אחר שנפלה היבמה לפניהן.  אומרים לו המתן - מלכונסה.  עד שיעשה אחיך הגדול מעשה - ביבמתו, או לחלוץ או ליבם, אבל בעוד היבמה לפני כולן לחלוץ או לייבם - הרי היא לכל אחד כאשתו על ידי זיקת יבום, ואסור באחותה משום אחות אשה, דקסבר: יש זיקה אפילו בתרי, וכל שכן בחד, ופליגי רבנן עליה, ואמרי: הואיל ושני אחים הן - אין זיקתו מיוחדת להיות מוטלת על אחד מהן להיות כאשתו, ומותר באחותה. |

### קריאת פסוקים בודדים בעל פה

|  |  |
| --- | --- |
| תנו רבנן: השמיט בה סופר אותיות או פסוקין, וקראן הקורא כמתורגמן המתרגם [=על פה] - יצא. | השמיט - דילג בה הסופר פסוק אחד, וקראן הקורא. |
| מיתיבי: היו בה אותיות מטושטשות או מקורעות, אם רשומן ניכר - כשרה, ואם לאו - פסולה!  לא קשיא; הא בכולה, הא - במקצתה. | כמתורגמן המתרגם - על פה. |

|  |  |
| --- | --- |
| תנו רבנן: השמיט בה הקורא פסוק אחד, לא יאמר אקרא את כולה ואחר כך אקרא אותו פסוק, אלא קורא מאותו פסוק ואילך.  נכנס לבית הכנסת ומצא צבור שקראו חציה, לא יאמר אקרא חציה עם הצבור, ואחר כך אקרא חציה - אלא קורא אותה מתחילתה ועד סופה. |  |

### מתנמנם

|  |  |
| --- | --- |
| מתנמנם יצא וכו'.  היכי דמי מתנמנם?  אמר רב אשי: נים ולא נים, תיר ולא תיר, דקרו ליה ועני. ולא ידע לאהדורי סברא, וכי מדכרו ליה - מידכר. | תיר - ער.  אהדורי סברא - דבר הבא מבינת הלב. |

|  |  |
| --- | --- |
| היה כותבה, דורשה, ומגיהה, אם כוון לבו יצא וכו'.  היכי דמי? אי דקא מסדר פסוקא פסוקא וכתב לה - כי כוון לבו מאי הוי? על פה הוא! אלא דכתב פסוקא פסוקא וקרי ליה.  ומי יצא?  והאמר רבי חלבו אמר רב חמא בר גוריא אמר רב: הלכה כדברי האומר כולה. ואפילו למאן דאמר מאיש יהודי צריכה שתהא כתובה כולה!  אלא, דמנחה מגילה קמיה וקרי לה מינה פסוקא פסוקא, וכתב לה.  לימא מסייע ליה לרבה בר בר חנה, דאמר רבה בר בר חנה אמר רבי יוחנן: אסור לכתוב אות אחת שלא מן הכתב.  דלמא דאתרמי ליה אתרמויי. | דקא מסדר פסוקא - על פה וכתב ליה, וקתני: יצא, על ידי קריאת אותו סידור.  הלכה כדברי האומר כולה - צריך לקרות, ופליגי בה תנאי במתניתין מהיכן קורא אדם את המגילה ויוצא בה ידי חובתו, רבי מאיר אומר: כולה, רבי יהודה אומר: מאיש יהודי.  דמנחא מגילה קמיה - ומעתיק ממנה.  מסייע ליה לרבה - מתניתין דקתני יצא, וליכא לאוקמה אלא במעתיק מן הכתב, מסייע ליה לרבה.  דלמא דאיתרמי ליה - לעולם מותר לכתוב בלא העתק, ומתניתין - דאתרמי ליה מגילה ומעתיק ממנה, ואיצטריך לאשמעינן דהיכא דמעתיק ממנה, אם כוון לבו - יצא. |

|  |  |
| --- | --- |
| גופא, אמר רבה בר בר חנה אמר רבי יוחנן: אסור לכתוב אות אחת שלא מן הכתב. |  |
| מיתיבי, אמר רבי שמעון בן אלעזר: מעשה ברבי מאיר שהלך לעבר שנה בעסיא, ולא היה שם מגילה, וכתבה מלבו וקראה.  אמר רבי אבהו: שאני רבי מאיר דמקיים ביה [=משלי פרק ד פסוק כה: עֵינֶיךָ לְנֹכַח יַבִּיטוּ] וְעַפְעַפֶּיךָ יַיְשִׁרוּ נֶגְדֶּךָ.  אמר ליה רמי בר חמא לרבי ירמיה מדפתי: מאי ועפעפיך יישרו נגדך?  אמר לו: אלו דברי תורה, דכתיב בהו התעיף עיניך בו ואיננו, ואפילו הכי - מיושרין הן אצל רבי מאיר. | התעיף עיניך בו ואיננו - אם תכפול עיניך ממנה הרי היא משתכחת ממך כהרף עין. |
| רב חסדא אשכחיה לרב חננאל דהוה כתב ספרים שלא מן הכתב, אמר ליה: ראויה כל התורה כולה ליכתב על פיך, אלא כך אמרו חכמים: אסור לכתוב אות אחת שלא מן הכתב.  מדקאמר כל התורה כולה ראויה שתיכתב על פיך - מכלל דמיושרין הן אצלו, והא רבי מאיר כתב!  שעת הדחק שאני. |  |
| אביי שרא לדבי בר חבו למיכתב תפלין ומזוזות שלא מן הכתב.  כמאן - כי האי תנא, דתניא: רבי ירמיה אומר משום רבינו: תפלין ומזוזות נכתבות שלא מן הכתב, ואין צריכות שרטוט.  והלכתא: תפלין - אין צריכין שרטוט, מזוזות - צריכין שרטוט. אידי ואידי נכתבות שלא מן הכתב. מאי טעמא - מיגרס גריסין. | דבי בר חבו - מוכר תפילין הוה, כדאמרינן בבבא מציעא (כט, ב): תפילין דבי בר חבו שכיחי.  והלכתא כו' - כך הלכה למשה מסיני.  מיגרס גריסין - שגורות בפי הכל. |

|  |  |
| --- | --- |
| היתה כתובה בסם כו'.  סם - סמא,  סקרא - אמר רבה בר בר חנה: סקרתא שמה.  קומוס - קומא. | סמא - זרניך בלשון קודש, אורפמניט"ו בלעז.  סקרתא - צבע אדום שצובעין בו תריסין.  קומא - שרף אילן. |

# דף יט עמוד א

|  |  |
| --- | --- |
| קנקנתום - חרתא דאושכפי,  דיפתרא - דמליח וקמיח ולא עפיץ,  נייר - מחקא. | חרתא דאושכפי - סם שצובעין בו מנעלים שחורין.  קמיח - במים.  ולא עפיץ - מעובד בעפצים, שקורין גל"ש.  מחקא - מין עשבים עשוי על ידי דבק. |

|  |  |
| --- | --- |
| [=ציטוט המשנה:] עד שתהא כתובה אשורית. דכתיב ככתבם וכזמנם.  על הספר ובדיו וכו'.  מנלן?  אתיא כתיבה כתיבה, כתיב הכא +אסתר ט'+ ותכתב אסתר המלכה, וכתיב התם +ירמיהו ל"ו+ ויאמר להם ברוך מפיו יקרא אלי את כל הדברים האלה ואני כתב על הספר בדיו. |  |

### משנה: בן עיר שהלך לכרך

|  |  |
| --- | --- |
| משנה.  בן עיר [=שזמנו בארבעה עשר] שהלך לכרך [=שזמנו בחמשה עשר], ובן כרך שהלך לעיר, אם עתיד לחזור למקומו - קורא כמקומו, ואם לאו - קורא עמהן. | משנה.  **בן עיר** - שזמנו בארבעה עשר.  שהלך לכרך - שזמנו בחמשה עשר.  **אם עתיד לחזור** - מפרש בגמרא.  **קורא כמקומו** - כחובת מקומו, בן עיר בארבעה עשר, בן כרך בחמשה עשר. |
| ומהיכן קורא אדם את המגילה ויוצא בה ידי חובתו?  רבי מאיר אומר: כולה,  רבי יהודה אומר: מאיש יהודי.  רבי יוסי אומר: מאחר הדברים האלה. |  |

### פרוז בן יומו קרוי פרוז

|  |  |
| --- | --- |
| גמרא.  אמר רבא: לא שנו [=שבן כרך שהלך לעיר ועתיד לחזור למקומו קורא בחמשה עשר ולא בארבעה עשר] אלא שעתיד לחזור [=לכרך] בלילי ארבעה עשר [=לפני עמוד השחר, וביום ארבעה עשר לא חל עליו חיוב בעיר], אבל אין עתיד לחזור בלילי ארבעה עשר - קורא עמהן. | גמרא.  **לא שנו** - דבן כרך שהלך לעיר ועתיד לחזור למקומו קורא בחמשה עשר ולא בארבעה עשר.  **אלא שעתיד לחזור בליל ארבעה עשר** - אם קודם עמוד השחר יצא מן העיר, הוא דקתני שאינו צריך לקרות עמהן בלילי ארבעה עשר, אף על פי שעודנו שם, הואיל וביום לא יהיה שם - אין זה אפילו פרוז בן יומו.  **אבל אין עתיד** - לצאת משם בלילה, דהשתא הוי פרוז לאותו יום, אף על פי שעתיד לחזור למחר ליום (אחר) +מסורת הש"ס: [אחד]+ - נקרא פרוז, וקורא עמהן בין בלילי ארבעה עשר בין בארבעה עשר.  והוא הדין לבן עיר שהלך לכרך, אם עתיד לחזור בלילי חמשה עשר, שלא יהא שם ביום חמשה עשר - לא הוי מוקף ליומו, וקורא בארבעה עשר כחובת מקומו ואף על פי שהוא בכרך. אבל אין עתיד לחזור בלילי חמשה עשר - אין צריך לקרותה בארבעה עשר, וממתין וקורא עמהן [=עם בני הכרך], אף על פי שסופו לחזור לאחר זמן. |
| אמר רבא: מנא אמינא לה? דכתיב +אסתר ט'+: "על כן היהודים הפרזים הישבים בערי הפרזות", מכדי כתיב היהודים הפרזים, למה לי למיכתב הישבים בערי הפרזות? הא קמשמע לן: דפרוז בן יומו נקרא פרוז.  אשכחן פרוז, מוקף מנא לן?  סברא הוא, מדפרוז בן יומו קרוי פרוז - מוקף בן יומו קרוי מוקף. | מנא ליה - דמשום ההוא יומא חשיב כוותייהו. |

### בן כפר שהלך לעיר

|  |  |
| --- | --- |
| ואמר רבא: בן כפר [=שהקדים וקרא ביום הכניסה] שהלך לעיר [=והיה שם לילי ארבעה עשר] - בין כך ובין כך [=אפילו עתיד לצאת מהעיר קודם היום] קורא עמהן [=בליל פורים].  מאי טעמא? האי כבני העיר בעי למקרי, ורבנן הוא דאקילו על הכפרים כדי שיספקו מים ומזון לאחיהם שבכרכין. הני מילי [=שהקלו על הכפרים שלא לחזור ולקרות בי"ד] - כי איתיה בדוכתיה [=בכפר], אבל כי איתיה בעיר - כבני עיר בעי למקרי. | **בן כפר** - שהקדים וקרא ליום הכניסה, ואחר כך הלך לעיר והיה שם לילי ארבעה עשר.  **בין כך ובין כך** - אפילו עתיד לחזור ולצאת משם קודם היום - קורא עמהן בלילה.  ***כבני העיר בעי מקרי*** - כל הפרזים זמנם בארבעה עשר, בין כפרים בין עיירות, ורבנן הוא דאקילו עלייהו להקדים ליום הכניסה.  **והני מילי** - דאקילו עלייהו דאין צריך לחזור ולקרות בארבעה עשר - כי איתיה בכפר. |
| איתיביה אביי: בן כרך שהלך לעיר - בין כך ובין כך קורא כמקומו. בן כרך סלקא דעתך? באם עתיד לחזור תליא מילתא! [=ואין זה נכון שבין כך ובין כך קורא כמקומו]. אלא לאו - בן כפר!  ולאו תרוצי מתרצת [=את נוסח הבריתא]? תני: קורא עמהן. |  |

### הסבר הדעות השונות מהיכן קורא אדם את המגילה

|  |  |
| --- | --- |
| [=ציטוט המשנה:] מהיכן קורא אדם את המגילה וכו'. [=ויוצא בה ידי חובתו? רבי מאיר אומר: כולה. רבי יהודה אומר: מאיש יהודי. רבי יוסי אומר: מאחר הדברים האלה].  תניא, רבי שמעון בר יוחאי אומר: מבלילה ההוא. | מאחר הדברים האלה - גידל המלך וכו'. |
| אמר רבי יוחנן: וכולן מקרא אחד דרשו: ותכתב אסתר המלכה... ומרדכי היהודי את כל תקף.  מאן דאמר כולה - תוקפו של אחשורוש,  ומאן דאמר מאיש יהודי - תוקפו של מרדכי,  ומאן דאמר מאחר הדברים האלה - תוקפו של המן,  ומאן דאמר מבלילה ההוא - תוקפו של נס. | כל תוקף - לקיים אגרת הפורים על תוקף הקפיד להזכיר.  תוקפו של אחשורוש - ומתחילתה היא מדברת בתוקפו, עד סופה. |
| רב הונא אמר מהכא: ומה ראו על ככה ומה הגיע אליהם,  מאן דאמר כולה - מה ראה אחשורוש שנשתמש בכלים של בית המקדש? על ככה - משום דחשיב שבעים שנין ולא איפרוק. ומה הגיע אליהם? דקטל ושתי,  ומאן דאמר מאיש יהודי, מה ראה מרדכי דאיקני בהמן? על ככה - דשוי נפשיה עבודה זרה, ומה הגיע אליהם? דאתרחיש ניסא.  ומאן דאמר מאחר הדברים האלה, מה ראה המן שנתקנא בכל היהודים? על ככה משום דמרדכי לא יכרע ולא ישתחוה, ומה הגיע אליהם? ותלו אתו ואת בניו על העץ,  ומאן דאמר מבלילה ההוא, מה ראה אחשורוש להביא את ספר הזכרונות? על ככה - דזמינתיה אסתר להמן בהדיה, ומה הגיע אליהם? דאתרחיש ניסא. | ומה ראו על ככה - המגילה נכתבת ונקראת להודיע לדורות מה ראו באותו הזמן שעשו מה שעשו, ומפרש על ככה עשו, ולפרש מה הגיע על העושים. |
| (1) אמר רבי חלבו אמר רב חמא בר גוריא אמר רב: הלכה כדברי האומר כולה.  ואפילו למאן דאמר מאיש יהודי - צריכה שתהא כתובה כולה. |  |

### תפירת יריעות מגילת אסתר

|  |  |
| --- | --- |
| (2) ואמר רבי חלבו אמר רב חמא בר גוריא אמר רב: מגילה נקראת ספר ונקראת אגרת, נקראת ספר - שאם תפרה בחוטי פשתן פסולה [=כדין ספר תורה], ונקראת אגרת [=שחמורה פחות מספר] - שאם הטיל בה שלשה חוטי גידין כשרה.  אמר רב נחמן: ובלבד שיהו משולשין. | **נקראת ספר** - ונכתב בספר.  **שאם תפרה בחוטי פשתן פסולה** - דאיכא למאן דאמר במסכת מכות (יא, א) ספר תורה שתפרו בפשתן פסולה.  **ונקראת אגרת** - לומר שאינה חמורה כספר.  **שיהו משולשין** - שיהא מראש התפר עד מקום תפירת הגיד כממנו ועד הגיד השני, ומן השני לשלישי כמשלישי לסוף התפר. |

### הקורא במגילה הכתובה בין הכתובים

|  |  |
| --- | --- |
| אמר רב יהודה אמר שמואל: הקורא במגילה הכתובה בין הכתובים - לא יצא. [=כי צריכה להיות אגרת לעצמה, שבכך יש פירסום הנס. ואם קוראה בין הכתובים נראה כקורא במקרא].  אמר רבא: לא אמרן אלא דלא מחסרא ומייתרא פורתא, אבל מחסרא ומייתרא פורתא [=כאשר המגילה ארוכה או קצרה משאר הקלפים] - לית לן בה. | **הכתובה בין הכתובים** - ספרים שהיו בימי החכמים כולן בגליון, כספר תורה שלנו.  **לא יצא** - דבעינן אגרת לעצמה, דמיפרסם ניסא טפי, דכי קוראה בין הכתובים נראה כקורא במקרא.  **אי מחסרא או מייתרא** - ארוכה משאר הקלפים למעלה או למטה, או קצרה מהן, ויש לה היכר לעצמה. |
| לוי בר שמואל הוה קא קרי קמיה דרב יהודה במגילה |  |

## תוספות מסכת מגילה דף יט עמוד א

דיפתרא דמליח וקמיח ולא עפיץ - קשיא א"כ היאך כותבין על קלפים שלנו דלא עפיצי ספר תורה ותפלין ומגילה ותירץ רבינו תם שהסיד שאנו נותנין בקלפים שלנו מהני כעפצים ותדע דבפרק שני דגיטין (דף יט.) אמר דבלא עפיץ יכול להזדייף ושלנו אין יכול להזדייף על הלבן.

על הספר ובדיו - פירש ר"ת שהדיו שלנו הוא דיו גמור אבל של עפצים לא הוי דיו והכי משמע פ"ב דגיטין (גז"ש) דתניא בכל כותבין בדיו ובסם ומסיק בכל דבר של קיימא ומסיק לאתויי מאי ומשני לאתויי הא דתנא רבי חייא כתבו במי טריא ועפצא כשר ומדאצטריך לאתויי עפצא מרבוייא בתר דתני דיו שמע מינה דעיקר דיו לא הוי מעפצא ומטעם זה רצה לפסול ספר תורה הכתובה מדיו של עפצים והאשכנזים השיבו לו דהתם מיירי במים ששרו בהן עפצים אבל אותו שעשו מגוף העפצים ודאי הוא טוב ומ"מ נראה דאותו שלנו הוי עיקר דיו כדמשמע פרק כל היד (נדה דף כ.) דרבי אמי פלי קורטא דדיותא ובדיק פירוש משבר חתיכה של דיו ובדיק ביה דם שחור ובאותו שלנו שייך שבירה ולא באותו של עפצים.

בן כפר שהלך לעיר בין כך ובין כך קורא עמהם - פירש רש"י ואף על פי שקרא כבר ליום הכניסה וקשיא למה יחזור ויקרא שני פעמים ומ"מ נראה דשפיר פי' רש"י דכיון שהיה בעיר בלילה נעשה כבני העיר ואף על פי שעתיד לחזור (בו) בי"ד ואף על פי שקרא ביום הכניסה דהא דאמרי' כפרים מקדימים ליום הכניסה כדי שיספיקו מים ומזון לאחיהם שבכרכים ופטורים ממגילה היינו דווקא כשאינם שוהים שם בליל י"ד אלא ביום י"ד באים שם אבל כששוהים שם בליל ארבעה עשר ודאי דינם כבני העיר אף על פי שקראו כבר.

ובלבד שיהו משולשין - נראה כמו שפרש"י שיהיה מראש התפר עד הגיד כמגיד לגיד חבירו בין מלמעלה בין מלמטה והכי נמי משמע במכות (דף ט: ושם) גבי ערי מקלט דקאמר ושלשת שיהו משולשין מדרום לחברון כמחברון לשכם ומשכם לקדש כמקדש לצפון שמע מינה דמשולשין משמע הכי ולא כמו שמפרשים שישים הגיד בראש הדף ובאמצעיתו ובסופו.

# דף יט עמוד ב

|  |  |
| --- | --- |
| הכתובה בין הכתובים.  אמר ליה: הרי אמרו: הקורא במגילה הכתובה בין הכתובים לא יצא. |  |
| (1) אמר רבי חייא בר אבא אמר רבי יוחנן: הקורא במגילה הכתובה בין הכתובים - לא יצא.  ומחו לה אמוחא [=לאחר שאמר שמועה זו הכה על קודקודה, כלומר סתר מקצתה]: בצבור שנו. | **ומחו לה אמוחא** - לאחר שאמר שמועה זו הכה על קדקדה, כלומר, סתר מקצתה, ואמר: לא אמרו אלא בצבור. |
| (2) ואמר רבי חייא בר אבא אמר רבי יוחנן: שיור התפר [=שעושים ביריעות ספר תורה] - הלכה למשה מסיני.  ומחו לה אמוחא: ולא אמרו אלא כדי שלא יקרע. [=ואין זו הלמ"מ אלא גזרת חכמים]. | **שיור התפר** - כשתופרין יריעות של ספר תורה לחברן יחד, משיירין בתפר למעלה ולמטה.  ומחו לה אמוחא - לאחר שאמרה הכה על מוחה, כלומר חזר וסתר, ואמר: לאו הלכה למשה מסיני הוא, אלא חכמים אמרו.  כדי שלא יקרע - שאם אינו משייר מהדק בחזקה כשהוא מהדקו לספר תורה, והוא נקרע, אבל עכשיו, כשהוא מהדקו בכח ומתחיל להרחיב ורוצה להיקרע - מונע מלהדקו יותר. |
| (3) ואמר רבי חייא בר אבא אמר רבי יוחנן: אלמלי נשתייר במערה שעמד בה משה ואליהו כמלא נקב מחט סדקית - לא היו יכולין לעמוד מפני האורה, שנאמר +שמות ל"ג+ כי לא יראני האדם וחי. | **מערה שעמד בה משה** - כשעבר הקדוש ברוך הוא לפניו, שנאמר: ושמתיך בנקרת הצור (שמות לג), ואליהו אף הוא עמד באותה מערה ועבר הקדוש ברוך הוא לפניו, שנאמר: ויבא שם אל המערה וגו' ויאמר צא ועמדת בהר וגו' והנה ה' עובר וגו' (מלכים א' יט).  **מחט סידקית** - שלנו, שהיא דקה ותופרין בה סדקי בגדים, ויש מחט אחרת גסה, שנקראת מחט של שקאין.  **אלמלי נשתייר בה נקב** - כפי מחט, כשעבר עליהן הקדוש ברוך הוא, כמו שנאמר: ושכותי כפי עליך עד עברי (שמות לג). |
| (4) ואמר רבי חייא בר אבא אמר רבי יוחנן: מאי דכתיב +דברים ט'+ ועליהם ככל הדברים אשר דבר ה' עמכם בהר - מלמד שהראהו הקדוש ברוך הוא למשה דקדוקי תורה ודקדוקי סופרים, ומה שהסופרים עתידין לחדש, ומאי ניהו - מקרא מגילה. | דקדוקי תורה - ריבויין אתין וגמין, מיעוטין אכין ורקין.  **דקדוקי סופרים** - שדקדקו האחרונים מלשון משנת הראשונים. |

### משנה: הכל כשרין לקרות את המגילה

|  |  |
| --- | --- |
| משנה.  הכל כשרין לקרות את המגילה, חוץ מחרש שוטה וקטן.  רבי יהודה מכשיר בקטן. |  |
| גמרא.  מאן תנא חרש דיעבד נמי לא?  אמר רב מתנה: רבי יוסי היא,  דתנן: הקורא את שמע ולא השמיע לאזנו – יצא.  רבי יוסי אומר: לא יצא.  וממאי דרבי יוסי היא, ודיעבד נמי לא? דלמא רבי יהודה היא, ולכתחלה הוא דלא, הא דיעבד - שפיר דמי!  לא סלקא דעתך, דקתני חרש דומיא דשוטה וקטן, מה שוטה וקטן דיעבד נמי לא, אף חרש - דיעבד נמי לא.  ודלמא הא כדאיתא והא כדאיתא!  מדקתני סיפא: רבי יהודה מכשיר בקטן - מכלל דרישא לאו רבי יהודה היא.  ודלמא כולה רבי יהודה היא?  מי דמי? רישא לפסולה וסיפא לכשירה.  ודלמא כולה רבי יהודה היא, ותרי גווני קטן קתני לה, וחסורי מיחסרא והכי קתני: הכל כשרין לקרות את המגילה חוץ מחרש שוטה וקטן, במה דברים אמורים - בקטן שלא הגיע לחינוך, אבל בקטן שהגיע לחינוך - אפילו לכתחלה, שרבי יהודה מכשיר בקטן.  במאי אוקימתא - כרבי יהודה, ודיעבד. אלא הא דתני (רבי) יהודה בריה דרבי שמעון בן פזי: חרש המדבר ואינו שומע - תורם לכתחלה, מני? אי רבי יהודה - דיעבד אין, לכתחלה לא. אי רבי יוסי - דיעבד נמי לא!  ואלא מאי - רבי יהודה ואפילו לכתחלה? אלא הא דתניא: לא יברך אדם ברכת המזון בלבו, ואם בירך - יצא, מני? לא רבי יהודה ולא רבי יוסי. אי רבי יהודה - אפילו לכתחלה, אי רבי יוסי - אפילו דיעבד נמי לא! | לא יצא - דיעבד הוא.  וממאי - דחוץ מחרש דקאמר מתניתין אפילו בדיעבד קאמר, ורבי יוסי היא דפסל בדיעבד.  ולכתחלה הוא דלא - ובהא איכא למימר דאפילו רבי יהודה מודה, דהא לא שמעינן ליה דפליג אלא בדיעבד.  מדסיפא רבי יהודה - דקתני: ורבי יהודה מכשיר בקטן.  לא דמי רישא לפסולה וסיפא להכשיר - לא גרסינן ליה, דלישנא יתירא הוא.  אלא הכי גרסינן: ודלמא רבי יהודה היא ותרי גווני קטן, וחסורי מיחסרא כו' הכל כשירין לקרות את המגילה חוץ מחרש שוטה וקטן - הא כדאיתא והא כדאיתא, חרש לכתחילה ושוטה אפילו בדיעבד.  במה דברים אמורים בקטן שלא הגיע לחינוך - לחינוך מצות, כגון בן תשע ובן עשר, כדאמרינן ביומא בפרק בתרא (פב, א).  במאי אוקימתא כרבי יהודה - ואשמעת לן דכי אמר רבי יהודה בלא השמיע לאזנו יצא - בדיעבד קאמר, ולא לכתחילה.  אלא הא דתניא כו' תורם - ואף על פי שהוא צריך לברך, ואין אזניו שומעות הברכה שהוא מוציא מפיו.  אלא מאי - בעית למימר דרבי יהודה דאמר בלא השמיע לאזנו יצא אפילו לכתחילה, כי היכי דתיקום הא דרבי יהודה בריה דרבי שמעון בן פזי אליביה, והאי דקא מיפלגי בדיעבד - להודיעך כחו דרבי יוסי.  אלא הא דתניא כו' - מני. |

# דף כ עמוד א

|  |  |
| --- | --- |
| לעולם רבי יהודה, ואפילו לכתחילה, ולא קשיא; הא - דידיה, הא - דרביה.  דתניא, רבי יהודה אומר משום רבי אלעזר בן עזריה: הקורא את שמע צריך שישמיע לאזנו, שנאמר: שמע ישראל ה' אלהינו ה' אחד - השמע לאזניך מה שאתה מוציא מפיך.  רבי מאיר אומר: אשר אנכי מצוך היום על לבבך - אחר כוונת הלב הן הן הדברים.  השתא דאתית להכי, אפילו תימא רבי יהודה כרביה סבירא ליה. והא דתני יהודה בריה דרבי שמעון בן פזי - רבי מאיר היא. | לעולם רבי יהודה - ואפילו לכתחילה מכשיר, ומתניתין רבי יוסי היא, ואפילו דיעבד לא.  והאי - דתורם לכתחילה רבי יהודה.  והאי - דברכת המזון.  דרביה - משמו של רבי אלעזר בן עזריה אמרה, שצריך להשמיע, והאי לישנא משמע לכתחילה, אבל דיעבד יצא.  והשתא דאתית להכי - לאשמועינן הא פלוגתא דרבי יהודה ורבי מאיר.  אפילו תימא רבי יהודה - דאמר בקריאת שמע יצא, דיעבד - אין, לכתחילה - לא, ומתניתין נמי לכתחילה הוא דפסלה לחרש, ורבי יהודה היא, והך דברכת המזון נמי רבי יהודה היא, ודקשיא לך הא דיהודה בריה דרבי שמעון בן פזי מני, לא רבי יהודה ולא רבי יוסי - רבי מאיר היא, דמכשר לכתחילה. |

|  |  |
| --- | --- |
| [=ציטוט המשנה:] רבי יהודה מכשיר בקטן.  דתניא +מסורת הש"ס: [תניא]+: אמר רבי יהודה: קטן הייתי וקריתיה למעלה מרבי טרפון וזקנים בלוד.  אמרו לו: אין מביאין ראיה מן הקטן.  תניא, אמר רבי: קטן הייתי וקריתיה למעלה מרבי יהודה. אמרו לו: אין מביאין ראיה מן המתיר. [=רבי יהודה אכן מתיר, אבל רבים חולקים עליו].  ולימרו ליה: אין מביאין ראיה מן הקטן!  חדא ועוד קאמרו ליה: חדא - דקטן היית, ועוד: אפילו גדול היית - אין מביאין ראיה מן המתיר. | מן המתיר - רבי יהודה שקרית לפניו הוא המתיר את הקטן, ואין לך להביא ראיה ממנו, שהרי רבים חולקין עליו. |

### משנה: אין קורין את המגילה

|  |  |
| --- | --- |
| משנה.  אין קורין את המגילה, ולא מלין, ולא טובלין, ולא מזין, וכן שומרת יום כנגד יום - לא תטבול עד שתנץ החמה. [=שיצא מספק לילה, לפי שאין הכל בקיאים בעלות השחר].  וכולן שעשו משעלה עמוד השחר - כשר. | משנה.  ולא טובלין - משיגיע שביעי לזב ולטמא מת אין אומרים משחשיכה בכניסת שביעי ראוי לטבול, אף על גב דלילה תחילת יום היא - הכא יום בעינן, אבל משעבר היום מותר לטבול בלילה, ובגמרא יליף לה לכולהו.  וכן שומרת יום כנגד יום - בגמרא מפרש מאי שנא דנקט להא תו באנפי נפשה, הא תנא ליה אין טובלין.  עד הנץ החמה - שיצא מספק לילה.  וכולן שעשו כו' - דמעלות השחר יממא הוא אבל לפי שאין הכל בקיאין בו צריכין להמתין עד הנץ החמה. |
| גמרא.  מנלן? [=שקריאת המגילה ביום]  דאמר קרא "והימים האלה נזכרים ונעשים", ביום - אין, בלילה - לא.  לימא תיהוי תיובתא דרבי יהושע בן לוי, דאמר רבי יהושע בן לוי: חייב אדם לקרות את המגילה בלילה ולשנותה ביום!  כי קתני אדיום. | גמרא.  כי קתני - עד שתהא הנץ החמה אדיום אקרייה שניה, וקאמר שיהא של יום ביום. |

|  |  |
| --- | --- |
| ולא מלין וכו'.  דכתיב וביום השמיני ימול. |  |
| ולא טובלין ולא מזין וכו' –  דכתיב והזה הטהר על הטמא [וגו'] ביום השביעי, ואיתקש טבילה להזיה. | ואיתקש טבילה - דכתיב בסיפיה ורחץ במים והוא הדין לזב וזבה. |

|  |  |
| --- | --- |
| וכן שומרת יום כנגד יום לא תטבול עד שתנץ החמה וכו'.  פשיטא! מאי שנא שומרת יום כנגד יום מכל חייבי טבילות?  איצטריך, סלקא דעתך אמינא תיהוי [=ראיה ראשונה של הזבה] כראיה ראשונה של זב, וראיה ראשונה של זב איתקש לבעל קרי, דכתיב "זאת תורת הזב ואשר תצא ממנו שכבת זרע", מה בעל קרי טובל ביום - האי נמי ליטבול ביומיה. והא ביממא לא מצי טבלה, דכתיב "כל ימי זובה כמשכב נדתה יהיה לה" – [=ודורשים מהמילה "יהיה" מלמד שסופרת אחד לאחד], בליליא מיהת ליעביד מקצת שימור, ותטבול. קא משמע לן: כיון דבעיא ספירה - | הכי גרסינן: פשיטא מאי שנא שומרת יום כנגד יום כו'.  שומרת יום כנגד יום - לאחר שכלה שבעה ימי נדה נכנסין אחד עשר יום הקרויין ימי זיבה, שאם תראה בהן שלשה ימים רצופין - הרי היא זבה, וטעונה ספירת שבעה וקרבן, ואם תראה יום אחד - שומרת יום למחרת וטובלת, ומקראי יליף לה בתורת כהנים, ומייתי לה בשמעתא בתרייתא דמסכת נדה.  תיהוי - הך ראיה של זבה כראיה ראשונה של זב, דאיתקש לבעל קרי, דכתיב זאת תורת הזב ואשר תצא ממנו שכבת זרע, חדא זיבה כתיב הכא, והיינו ראיה ראשונה, ואשר תצא ממנו שכבת זרע - היינו בעל קרי.  משום דכתיב יהיה גרסינן – "כל ימי זוב טומאתה כמשכב נדתה יהיה לה", והך קרא בראיית שומרת יום כנגד יום קאי, מרבויי כל ימי דרשינן לה במסכת נדה (עג, א), ואמרינן התם: יהיה לה - מלמד שסופרת אחד לאחד, קצת מיום המחרת, הלכך, בלילה מיהת תטבול, דעבדה קצת שימור. |

# דף כ עמוד ב

|  |  |
| --- | --- |
| ספירה - ביממא היא. | קא משמע לן - כיון דהאי אחד לאחד משום ספירה היא, מדוגמת ספירת שבעה, כל ספירה דיממא היא, דכתיב וספרה לה שבעת ימים (ויקרא טו). |

|  |  |
| --- | --- |
| וכולן שעשו משעלה עמוד השחר כשר.  מנהני מילי?  אמר רבא: דאמר קרא ויקרא אלהים לאור יום - למאיר ובא קראו יום.  אלא מעתה, ולחשך קרא לילה, [למחשיך ובא קרא לילה]? הא קיימא לן דעד צאת הכוכבים לאו לילה הוא!  אלא אמר רבי זירא, מהכא: "ואנחנו עשים במלאכה וחצים מחזיקים ברמחים מעלות השחר עד צאת הכוכבים", ואומר: (והיה) +מסורת הש"ס: [והיו]+ לנו הלילה (למשמר) +מסורת הש"ס: [משמר והיום מלאכה]+,  מאי ואומר? - וכי תימא משעלה עמוד השחר לאו יממא, ומכי ערבא שמשא ליליא, ואינהו מקדמי ומחשכי - תא שמע (והיה) +מסורת הש"ס: [והיו]+ לנו הלילה משמר והיום מלאכה. | מקדמי - מקדימין.  מחשכי - מעריבין.  תא שמע (והיה) +מסורת הש"ס: [והיו]+ לנו הלילה למשמר והיום למלאכה - שמע מינה: כל זמן שעסוקים במלאכה קרי יום, ולא קדמותא וחשכותא. |

### משנה: כל היום כשר

|  |  |
| --- | --- |
| משנה.  כל היום כשר לקריאת המגילה ולקריאת ההלל, ולתקיעת שופר, ולנטילת לולב, ולתפלת המוספין, ולמוספין, ולוידוי הפרים, ולוידוי מעשר, ולוידוי יום הכפורים, לסמיכה, לשחיטה, לתנופה, להגשה, לקמיצה, ולהקטרה, למליקה, ולקבלה [=של דם הקרבן], ולהזיה, ולהשקיית סוטה, ולעריפת העגלה, ולטהרת המצורע.  כל הלילה כשר לקצירת העומר, ולהקטר חלבים ואברים.  זה הכלל: דבר שמצותו ביום - כשר כל היום. דבר שמצותו בלילה - כשר כל הלילה. | משנה.  כל היום כשר - אף על גב דקיימא לן זריזין מקדימין למצות, דכתיב וישכם אברהם בבקר (בראשית כב) אפילו הכי כשר כל היום.  לוידוי פרים - פר העלם דבר של צבור, ופר כהן משיח, שמתודין עליו חטא שהביאוהו עליו, כדאמרינן במסכת יומא (לו, ב): והתודה על חטאת עון חטאת, כתיב הכא וכפר עליו הכהן (ויקרא ד) וכתיב התם ביום הכפורים יעמד חי לפני ה' לכפר עליו וגו' (ויקרא טז) מה להלן כפרת דברים וביום, כדיליף לקמן - אף כאן כפרת דברים וביום.  למליקה - של עוף.  לקבלה - לקבלת הדם.  להזיה - לזריקת הדם, והזיית פרים הנשרפין וחטאות הפנימיות שהיא זריקה שלהן. |
| גמרא.  מנלן?  דאמר קרא "והימים האלה נזכרים ונעשים".  לקריאת ההלל - דכתיב "ממזרח שמש עד מבואו",  (רבי יוסי) +מסורת הש"ס: [רב יוסף]+ אומר: זה היום עשה ה',  ולנטילת לולב - דכתיב ולקחתם לכם ביום הראשון.  ולתקיעת שופר - דכתיב יום תרועה יהיה לכם.  ולמוספין - דכתיב דבר יום ביומו.  ולתפלת המוספין - כמוספין שויוה רבנן,  ולוידוי פרים - דיליף כפרה כפרה מיום הכפורים, דתניא גבי יום הכפורים: וכפר בעדו ובעד ביתו: בכפרת דברים הכתוב מדבר, וכפרה ביממא הוא, דכתיב ביום הזה יכפר עליכם,  ולוידוי מעשר וכו' - דכתיב ואמרת לפני ה' אלהיך בערתי הקדש מן הבית, וסמיך ליה: היום הזה ה' אלהיך מצוך,  לסמיכה ולשחיטה - דכתיב וסמך ושחט, וכתיב בה בשחיטה ביום זבחכם,  ולתנופה - דכתיב ביום הניפכם את העמר.  ולהגשה - דאיתקש לתנופה, דכתיב ולקח הכהן מיד האשה את מנחת הקנאת והניף... והקריב.  ולמליקה ולקמיצה ולהקטרה ולהזיה - דכתיב ביום צותו את בני ישראל,  ולהשקית סוטה - אתיא תורה תורה; כתיב הכא ועשה לה הכהן את כל התורה הזאת, וכתיב התם על פי התורה אשר יורוך ועל המשפט, | גמרא.  בכפרת דברים - וידוי, במסכת יומא (לו, ב) מסיים לה: אתה אומר בכפרת דברים, או אינו אלא בכפרת דמים הרי הוא אומר ושחט את פר החטאת אשר לו למדנו שעדיין לא נשחט הפר.  כי ביום הזה יכפר עליכם - אלמא כפרתו ביום.  והניף והקריב - והקרבה היא הגשה, דאי אפשר לומר הך הקרבה היא הקטרת הקומץ - דהא כתיב בתריה וקמץ והקטיר, ומה היא הגשה - מגיש את המנחה ומגיעה בקרן מערבית, דרומית של מזבח כנגד חודה של קרן, ואחר כך קומץ, ומקראי יליף לה במסכת סוטה (יד, ב) ובמנחות (יט, ב).  לקמיצה ולהקטרה - בהקטרת קומץ קאמר, שהיא במנחה כנגד זריקת דם בזבחים, ואינה כשרה אלא ביום, אבל הקטר חלבים ואברים - תנן במתניתין דכשרים כל הלילה.  ביום צוותו - להקריב את קרבניהם, וכל הני הקרבת הקרבן נינהו, דאילו הקטרת קומץ הקרבה היא, וקמיצה איתקש להקטרה, דכתיב וקמץ והקטיר, מליקת עוף, מליקתו והזייתו כאחת, והזייתו היא הקרבתו, קבלת דם - הקרבה קרי לה, דאמר מר (חגיגה יא, א): והקריבו - זו קבלת הדם, אי נמי: להקריב - כל צורכי הקרבה; קמיצה ומליקה וקבלה כולן צרכי הקרבה הן, ואי אפשר בלא הן, אבל הגשה ותנופה - אינן מעכבין. |

# דף כא עמוד א

|  |  |
| --- | --- |
| מה משפט ביום - אף כאן ביום.  ולעריפת העגלה, אמרי דבי רבי ינאי: כפרה כתיב בה כקדשים.  ולטהרת מצורע, דכתיב - זאת תהיה תורת המצרע ביום טהרתו. | משפט ביום - דכתיב והיה ביום הנחילו את בניו (דברים כא) אורעה כל הפרשה כולה להיות דין, במסכת סנהדרין בפרק אחד דיני ממונות (לד, ב).  לטהרת מצורע - בצפרים ועץ ארז ואזוב ושני תולעת. |
| כל הלילה כשר לקצירת העומר וכו',  דאמר מר: קצירה וספירה בלילה, והבאה ביום.  ולהקטר חלבים ואברים - דכתיב כל הלילה עד הבקר. | דאמר מר קצירה וספירה בלילה - ויליף לה במסכת מנחות מקראי.  כל הלילה עד הבוקר - על מוקדה על המזבח כל הלילה עד הבוקר. |
| זה הכלל: דבר שמצותו ביום כשר כל היום,  זה הכלל לאתויי מאי?  לאתויי סידור בזיכין וסלוק בזיכין, וכרבי יוסי. דתניא, רבי יוסי אומר: סילק את הישנה שחרית וסידר את החדשה ערבית - אין בכך כלום. ומה אני מקיים (לפני ה' תמיד) +מסורת הש"ס: [לפני תמיד (שמות כ"ה)]+ - שלא יהא שולחן בלא לחם. | וכרבי יוסי - דאמר במסכת מנחות אפילו סילק את הישנה שחרית וסידר את החדשה ערבית - אף זו היתה תמיד, ומהו תמיד - שלא ילין שולחן בלא לחם, אבל לרבנן - טפחו של זה מסדר בצד טפחו של מסלק. |
| דבר שמצותו בלילה כשר כל הלילה,  לאתויי מאי?  לאתויי אכילת פסחים, ודלא כרבי אלעזר בן עזריה.  דתניא, ואכלו את הבשר בלילה הזה, אמר רבי אלעזר בן עזריה: נאמר כאן "בלילה הזה" ונאמר להלן: ועברתי בארץ מצרים בלילה הזה מה להלן עד חצות - אף כאן עד חצות.  הדרן עלך הקורא למפרע. | הדרן עלך הקורא למפרע. |

...